Downloaded from YTS.MX
ΕΝΑ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
Θεέ μου…
Θεέ μου. Κόψε.
Ήρθαν.
Επείγει πλέον να φύγουν από το Αφγανιστάν όσοι κινδυνεύουν,
καθώς οι Ταλιμπάν φέρονται να πηγαίνουν πόρτα-πόρτα
για να βρουν άτομα που έχουν στη μαύρη λίστα τους.
Η ΠΤΩΣΗ ΤΗΣ ΚΑΜΠΟΥΛ 15 ΑΥΓΟΥΣΤΟΥ 2021
Θεέ μεγαλοδύναμε!
ΠΟΛΕΜΙΚΗ ΑΕΡΟΠΟΡΙΑ ΗΠΑ
Μπασίρ, δεν σ' αφήνω εδώ.
Δεν φεύγω. Δεν πάω πουθενά χωρίς εσένα.
Ή θα φύγουμε μαζί ή καθόλου.
ΕΞΟΔΟΣ ΚΙΝΔΥΝΟΥ
ΙΑΝΟΥΑΡΙΟΣ 2020
ΔΕΚΑΕΝΝΙΑ ΜΗΝΕΣ ΠΡΙΝ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Κόστισε δύο τρισεκατομμύρια δολάρια και πολλές χιλιάδες ζωές,
αλλά ο μακροβιότερος πόλεμος των ΗΠΑ ίσως τελικά τελειώνει.
Είκοσι χρόνια πέρασαν από τότε που η εισβολή των ΗΠΑ
τερμάτισε τη βίαιη κυριαρχία των Ταλιμπάν στο Αφγανιστάν.
Σήμερα, οι Ταλιμπάν και οι ΗΠΑ διαπραγματεύονται στο Κατάρ.
Η δήμαρχος του Μαϊντάν Βαρντάκ, Ζαρίφα Γκαφάρι, ήρθε να σας μιλήσει.
Πενήντα χρόνια τώρα, οι Αφγανοί ζουν σε πόλεμο.
Δεν θέλουμε άλλο πόλεμο.
Σταθείτε δίπλα στις αδερφές σας.
Αφήστε τις να μορφωθούν, να πάνε στο σχολείο,
έτσι ώστε οι άντρες, μαζί με τις γυναίκες,
να ξαναχτίσουμε μαζί αυτήν τη χώρα.
Νέοι, πρέπει να δουλέψετε γι' αυτό.
Σπουδάστε και δουλέψτε. Ανταμετρηθείτε με τους ομοίους σας.
Αφήστε τα όπλα και πιάστε το στιλό.
Η χώρα θα χτιστεί με στιλό και με εκπαίδευση.
-Θέλουμε ασφάλεια! -Τη θέλουμε!
-Θέλουμε εκπαίδευση! -Τη θέλουμε!
-Θέλουμε ειρήνη! -Τη θέλουμε!
Θέλουμε ειρήνη!
Θέλουμε ασφάλεια!
Θέλουμε ειρήνη!
Ας δουλέψουμε όλοι μαζί.
Άντρες και γυναίκες, φανείτε γενναίοι και σταθείτε ενωμένοι.
Αν δουλέψουμε σκληρά και τα δώσουμε όλα, θα χτίσουμε μόνοι μας αυτήν τη χώρα.
Ζήτω το Αφγανιστάν!
Ζήτω!
ΜΑΪΝΤΑΝ ΒΑΡΝΤΑΚ 40 ΧΛΜ. ΑΠΟ ΤΗΝ ΠΡΩΤΕΥΟΥΣΑ, ΚΑΜΠΟΥΛ
ΠΕΡΙΚΥΚΛΩΜΕΝΟ ΑΠΟ ΕΔΑΦΗ ΤΩΝ ΤΑΛΙΜΠΑΝ
Έκανα αίτηση για δήμαρχος του Μαϊντάν Βαρντάκ.
Κι από την πρώτη μέρα κιόλας που έκανα την αίτηση,
συνάντησα προβλήματα.
Εννιά ολόκληρους μήνες προσπαθούσαν να εμποδίσουν τον διορισμό μου.
Αλλά δεν τα παράτησα.
Οι άντρες είχαν την ευκαιρία τους τα τελευταία 40 με 50 χρόνια.
Τι κατάφεραν; Τίποτα.
Αλλού δεν έχει γυναίκες δημάρχους. Γιατί στο Μαϊντάν;
Άκου γυναίκα! Δεν υπάρχουν άντρες;
Οι άντρες μας είναι δυνατοί σαν δέντρα.
Να πάει σπίτι της να μαγειρεύει, να καθαρίζει.
Να φροντίζει τα παιδιά.
Όχι να 'ρχεται εδώ να μας κάνει το αφεντικό.
Υπογράψτε για να το πάω στο γραφείο του κυβερνήτη.
Σαλάμ αλέκουμ.
Βάλτε εδώ την καρέκλα. Καλώς ορίσατε. Πώς είστε;
Καλημέρα σε όλους.
Ελπίζω να είστε καλά.
Χαίρομαι που βλέπω τόσο κόσμο.
Απ' όλα τα γραφεία στην επαρχία, μόνο αυτό δουλεύει έτσι.
Θέλω ν' αγωνιστώ
για το δικαίωμα των γυναικών στη μόρφωση σ' αυτόν τον τόπο.
Και θα δουλέψω γι' αυτό.
Και δεν σκοπεύω να φύγω από δω πριν βαρεθείτε να με βλέπετε.
Έτοιμο.
Οι ΗΠΑ και οι Ταλιμπάν ολοκλήρωσαν τον τελευταίο γύρο ειρηνευτικών συνομιλιών
με στόχο τη λήξη του πολέμου στο Αφγανιστάν
και την υπογραφή συμφωνίας διαρκούς ειρήνης.
Οι Ταλιμπάν θέλουν συμφωνία.
Θα το δούμε αν το εννοούν. Θα πρέπει να είναι σωστή. Θα δούμε.
Ανάθεμα την κατάσταση. Ανάθεμά την…
Στο όνομα του Αλλάχ. Ο Θεός να μας φυλάει.
ΜΑΣΟΥΜ ΟΔΗΓΟΣ & ΣΩΜΑΤΟΦΥΛΑΚΑΣ ΤΗΣ ΖΑΡΙΦΑ
Είμαι ο οδηγός της Ζαρίφα Γκαφάρι και την προστατεύω 24 ώρες το 24ωρο.
Και χαίρομαι πολύ που υπηρετώ μια γυναίκα
η οποία υπηρετεί με όλη της την ψυχή την πατρίδα της
και τον λαό της.
Όταν περάσουμε αυτές τις ερημιές θα νιώσουμε πιο ασφαλείς.
Κόψε ταχύτητα. Οδήγα αργά.
Έρχονται αυτοκίνητα.
Ξεπερνάω το όριο ταχύτητας
κι έχω το ένα χέρι στο τιμόνι, το άλλο στο πιστόλι μου,
επειδή ο δρόμος που περνάμε κάθε μέρα με τη Ζαρίφα
μεταξύ Καμπούλ και Μαϊντάν Σαρ ελέγχεται από τους Ταλιμπάν.
Για μένα και τον λαό μας, η Ζαρίφα είναι νικήτρια.
Την κουβαλάω στο μυαλό μου κάθε λεπτό της ζωής μου.
ΣΠΙΤΙ ΤΗΣ ΖΑΡΙΦΑ ΚΑΜΠΟΥΛ
Αυτό είναι ένα γράμμα που πήρα από τους Ταλιμπάν.
"Κυρία Ζαρίφα Γκαφάρι, σαλάμ αλέκουμ.
Συνεχίζετε τα ειδωλολατρικά έργα σας παρά τις προειδοποιήσεις μας,
και στο όνομα της δημοκρατίας σπέρνετε στην κοινωνία την αμαρτία.
Για τελευταία φορά,
σας διατάσσουμε να φύγετε από το Μαϊντάν Βαρντάκ σε μια βδομάδα.
Αν αρνηθείτε, θα σας σκοτώσουμε".
Αλλά δεν έφυγα ακόμα από το Μαϊντάν Βαρντάκ.
Αυτό μου το έστειλαν τον Νοέμβριο του 2017.
Έχουμε 2020 και δουλεύω ακόμα.
Είμαι ακόμα ζωντανή, κι αν θέλει ο Θεός, έτσι θα μείνω.
Περπάτα λίγο, μωρό μου.
Έλα, πάμε!
ΖΑΜΖΑΜΑ ΚΟΡΗ ΤΟΥ ΜΑΣΟΥΜ
Γρήγορα! Μπορείς.
Όταν πρωτογνώρισα τη Ζαρίφα, θέλησα πολύ να τη βοηθήσω.
Την ένιωσα σαν αδερφή μου, την έβαλα στην καρδιά μου.
Η Ζαρίφα αγωνίζεται για την ελευθερία του λόγου στη χώρα της.
Για τα δικαιώματα των γυναικών, για τα ανθρώπινα δικαιώματα.
Αλλά στο πλαίσιο του Ισλάμ.
ΜΑΪΝΤΑΝ ΒΑΡΝΤΑΚ
-Πόσον καιρό είσαι εδώ; -Από χτες βράδυ.
Τι να 'κανα, αγάπη μου;
Μην κλαις.
Πάρε αυτό, σε παρακαλώ.
Να 'σαι καλά, κόρη μου!
Οι εχθροί της λένε
ότι αυτά που κάνει είναι βλασφημία προς το Ισλάμ.
ΜΟΥΣΑΦΕΡ ΔΙΟΙΚΗΤΗΣ ΤΩΝ ΤΑΛΙΜΠΑΝ
ΠΕΡΙΟΧΗ ΤΩΝ ΤΑΛΙΜΠΑΝ
Πέντε χρόνια ζούμε εδώ.
Πέντε χρόνια και δεν έχει έρθει ούτε ένα κρατικό όχημα.
Ούτε ένα δεν πέρασε τον δρόμο.
Εδώ αποφασίζουμε εμείς για όλα.
Εμείς επιβάλλουμε ποινές για καβγάδες και σκοτωμούς.
Εδώ πέρα δεν υπάρχει η κυβέρνηση.
Σαλάμ αλέκουμ.
Καλά είστε;
Η κυβέρνηση έχει απογοητεύσει τον λαό του Αφγανιστάν.
Ρώτα τον κόσμο εδώ αν έκανε η κυβέρνηση κάτι γι' αυτούς.
Εμείς είμαστε πατριώτες και θα υπηρετήσουμε τη χώρα.
Γενναίοι Μουτζαχεντίν!
Μέχρι να επιβάλουμε σ' όλη τη γη την ισλαμική κυριαρχία,
δεν θα υποταχτούμε σε κανέναν.
Μ' έφεραν εδώ για να πολεμήσω.
Μ' έχουν εκπαιδεύσει να σκοτώνω ανθρώπους.
Να αφανίζω ανθρώπους, να αποκεφαλίζω ανθρώπους.
Μέχρι να πιστέψουν ότι θεός είναι μόνο ο Αλλάχ.
Πολεμάω σ' αυτά τα βουνά από την εισβολή των ΗΠΑ, το 2001.
Κοίτα με, είμαι 36 χρονών,
αλλά όλοι με κάνουν για 40 ή και για 50.
Πολεμάμε για να ισχύσει ξεκάθαρα ο νόμος της Σαρία σ' αυτήν τη χώρα.
Αν κόψεις ένα χέρι, θα πάψουν όλοι να κλέβουν.
Αν ρίξεις σε κάποιον έναν τοίχο, όλοι θα πάψουν να 'ναι ομοφυλόφιλοι.
Αν λιθοβολήσεις κάποιον, θα πάψει να υπάρχει η μοιχεία.
Μ' αυτήν την ηθική θα πάμε μπροστά.
Θυμάμαι, ήμουν παιδί όταν κυβερνούσαν οι Ταλιμπάν,
και μια μέρα πήγαν μια γυναίκα στο στάδιο Τσαμάν Χοζορί.
1999 ΠΡΟΗΓΟΥΜΕΝΟ ΚΑΘΕΣΤΩΣ ΤΑΛΙΜΠΑΝ
Την ανάγκασαν να φορέσει μια γαλάζια μπούρκα.
Ένας άντρας στάθηκε δίπλα της
και την πυροβόλησε στο κεφάλι με ένα καλάσνικοφ.
Ήμουν μικρούλα, αλλά αυτό το είδα με τα μάτια μου.
Τέτοια φρίκη θα την ξαναζήσουμε.
Τη φρίκη των Ταλιμπάν.
Τον φόβο των Ταλιμπάν.
Δες πώς σταματάμε τους εχθρούς μας στο Αφγανιστάν.
Φορτώνουμε το αμάξι με εκρηκτικά και πάμε και το αφήνουμε στην έρημο.
Έρχονται να δουν τίνος είναι το αμάξι.
Και τότε γίνεται η έκρηξη.
Έπαψε να υπάρχει η ασφάλεια που υπήρχε 40 χρόνια τώρα,
επειδή μια γυναίκα σαν τη Ζαρίφα Γκαφάρι τριγυρίζει ελεύθερα στην επαρχία;
Ας ήταν μαζί ο άντρας της.
Δεν έπρεπε να υπάρχει αμαρτία στη χώρα.
Ο Θεός μάς λέει να τους σκοτώνουμε δίχως δισταγμό.
Πλησιάζουμε το φυλάκιο ελέγχου.
Από κείνη την πλευρά είναι η κυβέρνηση.
Αυτή είναι η πόλη. Δεν το φοράμε εδώ αυτό.
Αν το φοράμε, θα μας συλλάβουν.
Θα πουν ότι οι Ταλιμπάν μπήκαν στην πόλη.
Τώρα θα πουν "Όχι Ταλιμπάν".
Γεια σου, τι κάνεις;
Από πού έρχεσαι;
ΦΕΒΡΟΥΑΡΙΟΣ 2020 18 ΜΗΝΕΣ ΠΡΙΝ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Πρέπει να φύγουμε το γρηγορότερο από το διαμέρισμα.
-Επείγει. Έχει ξεφύγει η κατάσταση. -Τι εννοείς;
Μας παρακολουθούν.
Με παρακολουθούν εξαιτίας σου.
Όλους μας παρακολουθούν.
Πρέπει να προσέχω πάρα πολύ, ό,τι κι αν κάνω.
Γιατί δεν με ενημέρωσες νωρίτερα;
Επειδή δεν ήθελα να σε τρομάξω.
Είναι άσχημο. Πρέπει να φύγουμε, αλλιώς θα μας σκοτώσουν.
ΜΠΑΣΙΡ ΑΡΡΑΒΩΝΙΑΣΤΙΚΟΣ ΤΗΣ ΖΑΡΙΦΑ
Πιάσ' τον από κάτω, Μπασίρ.
Ένας να τον πιάσει από πάνω.
-Να το κάνουμε τώρα ή μετά; -Όχι.
Ας το βάλουμε από πάνω.
Κοίτα τι φέρνει!
Κύριε, πάρτε το και βάλτε το εκεί.
Εκεί, ναι.
-Μην το χαλάσετε. Μια στιγμή! -Τα χαλιά είναι πλυμένα, μη λερωθούν.
Καμιά φορά είναι δύσκολο.
Όταν συνειδητοποιείς ότι κάποιος θα σου κάνει κακό,
σε παρακολουθεί ή προσπαθεί να σου φέρει μπελάδες.
Είναι πολύ δύσκολο.
Αλλά έτσι είναι η ζωή στο Αφγανιστάν.
Πρέπει να το αποδεχτείς. Δεν γίνεται αλλιώς.
Σε γυναίκες σαν εμένα
αρέσει να έχουμε αυτοπεποίθηση.
Στο Αφγανιστάν, αν κάποια δεν ξέρει να οδηγεί,
ειδικά τώρα,
θα πει πως είναι με σπασμένα χέρια και πόδια!
Μη βάζεις άλλο βάρος.
Τα ανέβασες όλα πάνω; Μην το κάνεις αυτό!
Δεν πειράζει.
Δώσ' μου το. Φέρ' το εδώ.
-Δώσ' μου το. -Όχι, είναι πολύ βαρύ.
Έτσι όπως ξαναχτίστηκε η Καμπούλ είναι πανέμορφη.
Δείξ' της την.
Ας δει κι αυτή την Καμπούλ. Κοίτα!
Κοίτα τι όμορφη που είναι η Καμπούλ.
Πατρίδα μου, είναι τιμή μου να σ' αγαπώ
Πατρίδα μου, για σένα θα θυσιαστώ
Πατρίδα μου, όπου κι αν είμαι
Θα μου δώσεις ψυχή κι ηθικό…
ΠΕΡΙΟΧΗ ΤΩΝ ΤΑΛΙΜΠΑΝ
-Από δω δεν ήρθαμε; -Ναι, από δω.
Ωραίο αμάξι έχεις!
-Καλώς σε βρήκα. -Καλώς τον.
Πώς σε λένε εσένα; Μοχάμαντ;
-Μοχάμαντ σε λένε; -Ναι.
-Η αδερφή του; -Ναι.
Έχουν κι έναν μικρότερο αδερφό,
πιο μικρό απ' αυτούς.
-Δεν βλέπει τίποτα; -Όχι, τίποτα.
Ο Θεός να σ' έχει καλά για όλα όσα κάνεις.
Πες έναν στίχο απ' έξω.
Ζητώ καταφύγιο στον Αλλάχ Από τον απόκληρο Σατανά
Στο όνομα του Αλλάχ Του ελεήμονα, του πανάγαθου…
Οι Ταλιμπάν δεν θέλουν ο λαός του Αφγανιστάν,
και ιδίως οι Αφγανές γυναίκες, να μορφώνονται.
Επειδή η μόρφωση είναι αντίθετη με όλα αυτά που πιστεύουν.
Επειδή οι μορφωμένοι άνθρωποι κάνουν ερωτήσεις,
κι εκείνοι φοβούνται τις ερωτήσεις.
Όταν συναντώ ανθρώπους από διαφορετικές κοινότητες,
τους ζητώ να μορφώσουν τα παιδιά τους,
επειδή η μόρφωση είναι η μόνη διέξοδος από αυτήν την κατάσταση.
Γεια σας, τι κάνετε; Είστε καλά;
Ευχαριστώ που ήρθατε εδώ σήμερα.
Ευχαριστώ.
Τα κορίτσια μας πάνε σχολείο. Έχουμε…
Έχουμε κάποιες τάξεις.
Αν και κορίτσι, σπούδασα. Έχω πτυχίο και μεταπτυχιακό δίπλωμα.
Όταν σπούδαζα, περπατούσα μια ώρα τη μέρα για να πάω στο σχολείο μου στο Πακτίκα.
Γίνονταν πολλές επιθέσεις αυτοκτονίας και μάχες.
Ο πατέρας μου είπε να σταματήσω το σχολείο.
Κι εγώ άρχισα να πηγαίνω κρυφά.
Πήγαινα κρυφά στο σχολείο όταν έφευγε για τη δουλειά.
Ήταν το όνειρο της ζωής μου
να δω τους γονείς μου να είναι περήφανοι
για το όνομά μου και γι' αυτά που κατάφερα.
Γι' αυτό, μορφώστε τις κόρες σας, στείλτε τις στο σχολείο.
Αν μορφώσετε ένα κορίτσι ή μια γυναίκα, θα σώσετε δέκα γενιές.
Ποια θα μου δώσει ένα παράδειγμα;
Στο όνομα του Αλλάχ, έχεις πατατάκια;
Το θαυμαστικό σημαίνει έκπληξη.
Εκπλήσσεις κάποιον.
Η εκπαίδευση είναι το κλειδί για την ανάπτυξη μιας χώρας.
Είναι η μάχη μεταξύ άγνοιας και γνώσης.
Η μάχη ανάμεσα στο φως και το σκοτάδι.
Ξέρεις, μαμά, σου το ορκίζομαι.
Καμιά φορά δεν έχω όρεξη να σηκωθώ από το κρεβάτι,
αλλά σηκώνομαι κι αρχίζω τη μέρα μου επειδή πρέπει να το κάνω.
Σ' αυτήν τη χώρα, όποιος δουλεύει τίμια δολοφονείται.
Έτσι είναι, δυστυχώς.
Ο Θεός να σε φυλάει. Και να προσέχεις τον εαυτό σου.
Ο πατέρας μου είναι αξιωματικός και θεωρεί τη στρατιωτική βάση σπίτι του.
Αυτός δίνει τις διαταγές κι εμείς είμαστε μέλη του τάγματός του.
Χρειάστηκε να κάνω τον πατέρα μου να πιστέψει
ότι ήμουν ικανή.
Έπρεπε πάντα να δίνω μάχη με το μυαλό του και τη συμπεριφορά του,
ακόμα και για να πάω στο πανεπιστήμιο.
Τουλάχιστον κατάφερα να του αλλάξω μυαλά.
Νομίζω ότι αυτή είναι η μεγαλύτερη επιτυχία της ζωής μου.
ΜΑΡΤΙΟΣ 2020 17 ΜΗΝΕΣ ΠΡΙΝ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Θα πετάξω από δω μέχρι το Ντουμπάι,
από το Ντουμπάι στη Γαλλία
κι από τη Γαλλία στις ΗΠΑ, στην Ουάσιγκτον.
Εγώ κι όλο το έθνος είμαστε περήφανοι για σένα.
Οι ΗΠΑ μόλις υπέγραψαν ειρηνευτική συμφωνία με τους Ταλιμπάν.
Ο πρόεδρος Τραμπ δήλωσε ότι τα αμερικανικά στρατεύματα θα αποχωρήσουν
αν οι Ταλιμπάν σταματήσουν τις επιθέσεις κατά των δυνάμεων των ΗΠΑ.
Μπασίρ, αγάπη μου, το μόνο κάπως θετικό σ' αυτήν τη συμφωνία
είναι πως αν την παραβιάσει οποιαδήποτε πλευρά,
τότε η συμφωνία θα λάβει τέλος.
Κάνε μια εκστρατεία εκεί που πας. Έχε πίστη στον Θεό.
Η φωνή σου είναι ισχυρή.
Τα λόγια και τα μηνύματά σου πρέπει ν' ακουστούν.
Μην κλάψεις, αλλιώς δεν φεύγω.
Όχι, φύγε.
Έχουμε την τιμή να συνεργαζόμαστε με συναδέλφους απ' όλο τον κόσμο
στην επιλογή μιας σπουδαίας ομάδας γυναικών
που αποτελούν παράδειγμα σπάνιου θάρρους και ηγεσίας
προασπιζόμενες τα ανθρώπινα δικαιώματα,
την ισότητα των γυναικών και την κοινωνική πρόοδο,
συχνά με μεγάλο προσωπικό κίνδυνο.
Η Ζαρίφα Γκαφάρι, η πρώτη γυναίκα δήμαρχος,
μαζί με άλλες δέκα γυναίκες από άλλα μέρη του κόσμου,
επελέγη για το βραβείο Women of Courage
από το υπουργείο Εξωτερικών των ΗΠΑ.
Με λένε Ζαρίφα Γκαφάρι.
Ειλικρινά, δεν είμαι ήρωας.
Είμαι απλώς η δήμαρχος του Μαϊντάν Σαρ.
Οι γυναίκες της γενιάς μου δεν ξεχάσαμε τη βασιλεία των Ταλιμπάν,
και ανησυχούμε για το μέλλον.
Θα σας ζητήσω τη συνεχή στήριξή σας
ώστε η ειρηνευτική διαδικασία στο Αφγανιστάν
να μη σβήσει ό,τι κέρδος είχαμε
μετά τη μαύρη περίοδο του καθεστώτος των Ταλιμπάν.
Το γεγονός ότι αυτό το διεθνές βραβείο ανδρείας το έλαβε η Ζαρίφα Ζαφάρι,
δήμαρχος του Μαϊντάν Βαρντάκ,
είναι ενδεικτικό μιας θεμελιώδους αλλαγής στο πολιτικό μας σύστημα.
Γεια σου, Μπασίρ μου.
Ο πρόεδρος είπε το όνομά μου στην τελετή έναρξης της Βουλής!
Είπε ότι είμαι γενναία γυναίκα!
Κι ότι έκανα περήφανο όλο το έθνος!
Σ' αγαπώ!
Και είμαι τόσο, μα τόσο περήφανος.
Είσαι το καμάρι του έθνους μας.
Δεν θα πεθάνεις ποτέ, παρά μόνο αν πεθάνουμε εμείς.
Πριν από σένα θα πεθάνω εγώ.
Και μετά θα πάμε στον παράδεισο και θα ζήσουμε εκεί για πάντα.
Ναι, ναι…
Ο αρραβωνιαστικός μου ο Μπασίρ…
Ο καλός μου Μπασίρ…
Ο Μπασίρ είναι ο λόγος που χαμογελώ.
Όταν κατάλαβε ότι είχα βρει την αποστολή μου στη ζωή,
στάθηκε στο πλάι μου
και με ενθάρρυνε σε όλο μου το έργο.
Έχει χειροκροτήσει, έχει χαρεί κι έχει γιορτάσει.
Αυτό εδώ είναι ωραίο.
Αυτά είναι παιδικά. Δεν μ' αρέσει κανένα. Κανένα, όμως.
Αυτά είναι όλα. Αυτό.
Ποιος το περίμενε να γίνει τόσο γρήγορα;
Πλησιάστε, παρακαλώ.
Ήρθα εδώ να διαλέξω το νυφικό μου.
Είναι απίστευτο.
Με έναν τέτοιο σύντροφο, ίσως είμαι η πιο τυχερή Αφγανή.
Αγωνίστηκα να το δεχτεί ο πατέρας μου.
Κοίτα το μωράκι μου.
Γιατί;
Τι εννοείς, μπαμπά;
Τι εννοείς;
Άρα, να βρω σπίτι να μείνω μόνη μου, μπαμπά.
Εντάξει. Ευχαριστώ.
Ξέρεις, όλη την ώρα τέτοια αντιμετωπίζω.
Σοβαρά.
Δεν είμαι παιδί!
Ο πατέρας μου είναι παλιάς κοπής. Ο γαμπρός δεν πρέπει να έρθει σπίτι μου
μέχρι να παντρευτούμε με όλα τα ήθη και τα έθιμα.
Η παράδοση λέει ότι συνοδεύεις τη νύφη στο σπίτι της,
κάνεις μια μικρή γιορτή και μετά φεύγεις.
Έτσι;
Τώρα ο μπαμπάς μου λέει ότι δεν το θέλει αυτό.
Τι θέλεις πραγματικά, μπαμπά; Πες μου.
Δεν υπάρχει λόγος. Κάνε αυτό που σου λέω.
Όχι, μπαμπά. Δική μου ζωή είναι, για όνομα του Θεού.
Για ποιον λόγο; Τι θέλεις;
Δεν θα πατήσει σπίτι μου πριν παντρευτείτε. Πάει και τελείωσε!
Τι εννοείς; Με διώχνεις από το σπίτι;
Με διώχνεις από το σπίτι;
Δικό σου είναι το σπίτι;
Ξέρεις, η ζωή είναι πιο δύσκολη απ' όσο φαντάζεται κανείς.
Ιδίως η ζωή ενός κοριτσιού που θέλει να έχει τα πάντα.
Που θέλει να τα κάνει όλα μόνη της.
Συναντά εμπόδια από την ώρα που θα φύγει από το σπίτι
μέχρι να βρεθεί σε θέση εξουσίας.
Είναι δύσκολο.
Ζω σε μια κοινωνία όπου πρέπει να παλέψω ακόμα κι ενάντια στα μυαλά του πατέρα μου.
Πρέπει να κάνω ακόμα και τον πατέρα μου να καταλάβει
ότι είμαι άνθρωπος.
Η Ζαρίφα Γκαφάρι, δήμαρχος του Μαϊντάν Βαρντάκ,
επέζησε μιας επίθεσης σήμερα.
Είπε ότι επιστρέφοντας σπίτι από το Μαϊντάν Βαρντάκ,
ένα αυτοκίνητο άνοιξε πυρ στην περιοχή Κρουσάλ Χαν της Καμπούλ.
Ο αρραβωνιαστικός μου ήταν μαζί μου και οδηγούσε.
Άνοιξαν πυρ εναντίον μας
προτού εμείς να έχουμε την ευκαιρία
να βγάλουμε το δικό μας όπλο και ν' ανταποδώσουμε τα πυρά.
Είναι μόνο μία από τις πολλές απόπειρες των τελευταίων εβδομάδων.
Οι Ταλιμπάν έχουν βάλει στόχο κυβερνητικούς αξιωματούχους στην Καμπούλ
σε μια προσπάθεια να δείξουν στον κόσμο ότι η κυβέρνηση έχει χάσει τον έλεγχο.
Ποιος είναι;
Έλα μέσα.
-Καλησπέρα. -Πώς είσαι; Είσαι καλά;
Πρέπει να σου πω κάτι σημαντικό.
Το δίκτυο Χακάνι θέλει να μας κάνει κακό.
Στην αρχή δεν το θεώρησα σοβαρό,
αλλά μετά το τηλεφώνημα ξέρω ότι είναι.
Είπαν ότι θα το μοιραστούν και με άλλα τμήματα.
Αλλά είναι σημαντικό να πάρουμε κι εμείς τα μέτρα μας.
Ο Θεός να μας φυλάει. Πρέπει να προσέχουμε πολύ.
ΝΟΕΜΒΡΙΟΣ 2020 ΕΝΝΕΑ ΜΗΝΕΣ ΠΡΙΝ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Ο Αμπντούλ Ουασί Γκαφάρι, πατέρας της Ζαρίφα Γκαφάρι,
δημάρχου της επαρχίας Μαϊντάν Βαρντάκ,
και διοικητής ομάδας κρούσης του υπουργείου Άμυνας,
δολοφονήθηκε χτες από ενόπλους έξω από το σπίτι του στην Καμπούλ.
Αφήστε να περάσει η νεκροφόρα.
Θείε! Μπορώ να τον δω άλλη μια φορά, παρακαλώ;
-Τον είδε ήδη. -Θέλω να τον δω για τελευταία φορά.
Εντάξει, μπες από δω.
Περίμενε. Από αυτήν την πλευρά.
Αιωνία σου η μνήμη. Είμαστε εδώ.
Εμείς θα τα φροντίσουμε όλα.
Εσύ είσαι μάρτυρας, είσαι ένας ήρωας!
Θα το φροντίσουμε, μπαμπά!
Έλα, κατέβα τώρα.
Έλα, καλή μου! Περιμένει ο κόσμος.
Έλα, καλή μου, όλοι περιμένουν απ' έξω. Το ξέρεις, καλή μου.
Οι Ταλιμπάν ανέλαβαν την ευθύνη γι' αυτό.
Νιώθω ένοχη γι' αυτό που συνέβη στον πατέρα μου και την οικογένειά μου.
Αν δεν ήμουν εγώ,
ο πατέρας μου θα ζούσε αυτήν τη στιγμή.
Καμιά φορά μετανιώνω που σκεφτόμουν άσχημα πράγματα γι' αυτόν.
Μου λείπει τρομερά.
Χτες βράδυ, εκεί που είχα ξαπλώσει,
σκεφτόμουν…
Είναι δύσκολο να πιστέψω
ότι ο άντρας μου πέθανε και δεν είναι εδώ.
Και πόσο εύκολα μας άφησε.
Ήταν ένας άνθρωπος εντελώς υγιής,
που έφυγε από το σπίτι γεμάτος ελπίδα.
Κι αυτοί τον σκότωσαν βίαια.
Τον χάνεις τόσο εύκολα που αναρωτιέσαι "Πού πήγε τώρα;"
Λες και είδες εφιάλτη.
ΝΟΜΑΝ ΜΙΚΡΟΣ ΑΔΕΛΦΟΣ ΤΗΣ ΖΑΡΙΦΑ
Ο Νομάν έγραψε κάτι.
Θα κάνουν κι άλλο γύρο;
Έγραψε δύο γράμματα στο σχολείο, ένα για μένα κι ένα για τον μπαμπά του.
Έγραψε "Καλέ μου μπαμπά,
ευχαριστώ που έμεινες μαζί μου μέχρι που έγινα εννιά χρονών.
Αλλά μας άφησες πολύ νωρίς".
Έγραψε και σ' εμένα ένα γράμμα.
"Σ' ευχαριστώ που ζεις ακόμα".
Κι εκεί που το διάβαζα, σκεφτόμουν…
ότι ένα παιδί στην ηλικία του
κανονικά θα 'πρεπε να παίζει στην παιδική χαρά.
Αλλά εκείνος το μόνο που ζητούσε ήταν να μείνει ζωντανή η μαμά του.
Πήδα!
Έλα, πάμε.
Μαμά, κάνε αυτό. Μην το σκέφτεσαι, ούτε να κλάψεις.
Είναι αυτός ο πόνος
που υποφέρουμε εμείς οι Αφγανές.
Και κάθε λεπτό περιμένουμε να δούμε τι θα μας τύχει μετά.
Πόλεμος, πόλεμος, πόλεμος, μέχρι σήμερα.
Πολλές χώρες ήρθαν εδώ και είπαν ότι θα μας βοηθήσουν.
Πού είναι η βοήθειά σας;
Ακόμα θρηνούμε.
Ακόμα υποφέρουμε.
Άρα, ποιος ο λόγος που ήρθατε;
Και τώρα που φεύγετε, τι καταφέρατε;
Ένα χειροκρότημα για τους ήρωες του έθνους μας!
Νιώθω περήφανη που είμαι κόρη αξιωματικού
που υπηρέτησε 37 χρόνια.
Είμαι η κόρη κάποιου που υπήρξε ένας από σας.
Δειλοί, ελεεινοί και ξεδιάντροποι εχθροί
θανάτωσαν τον πατέρα μου.
Είναι δειλά κτήνη.
Αν είχε πεθάνει στη μάχη, δεν θα ένιωθα θλίψη.
Αλλά σκότωσαν τον πατέρα μου μπροστά στα μάτια του μικρού μου αδερφού.
Ήταν δειλοί.
Τον σκότωσαν μπροστά στο σπίτι μας.
Τον πυροβόλησαν από πίσω.
Όταν σκοτώθηκε ο πατέρας μου,
είπαν "Η Ζαρίφα θ' αφήσει τη δουλειά της δημάρχου, θα σηκωθεί να φύγει".
Αλλά μου είπε η μητέρα μου
να συνεχίσω τον αγώνα,
να τον συνεχίσω όσο καιρό θα μπορώ ακόμα να μιλάω.
Πάρτε βαθιά ανάσα, συγκεντρωθείτε στον στόχο
και τραβήξτε τη σκανδάλη.
ΑΠΡΙΛΙΟΣ 2021 - ΤΕΣΣΕΡΙΣ ΜΗΝΕΣ ΠΡΙΝ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Είμαι ο τέταρτος πρόεδρος των ΗΠΑ
που ηγούμαι της παρουσίας αμερικανικού στρατού στο Αφγανιστάν.
Δεν θα περάσω αυτήν την ευθύνη σε πέμπτο.
Τα στρατεύματα των ΗΠΑ θα φύγουν από το Αφγανιστάν πριν από την 20ή επέτειο
της στυγερής επίθεσης της 11ης Σεπτεμβρίου.
Ώρα να γυρίσουν στην πατρίδα οι στρατιώτες μας.
ΜΑΪΝΤΑΝ ΒΑΡΝΤΑΚ
Αρχίσαμε.
Άρχισαν πάλι τα "δωράκια" οι δύο πλευρές.
Από το πρωί. Μια βδομάδα αυτό γίνεται.
Άσχημα τα πράγματα.
Ο στρατός πήγε να πάρει πίσω την άλλη περιοχή.
Το Τζαγκάτο;
Καθώς οι Ταλιμπάν αντιδρούν στην είδηση της άμεσης απόσυρσης του στρατού των ΗΠΑ,
η βία συνεχίζεται σε ολόκληρη τη χώρα.
Έχουν αλλάξει πολλά από πέρυσι.
Υπάρχει μεγαλύτερη ανασφάλεια, μαφία, κλοπές.
Έχουν αλλάξει πολλά.
Ο πόλεμος καταπίνει τους φτωχούς κι απελπισμένους.
Αν πας με την κυβέρνηση, σε σκοτώνουν οι Ταλιμπάν.
Αν πας με τους Ταλιμπάν, σε σκοτώνει η κυβέρνηση.
Σε οποιαδήποτε περίπτωση, η ζωή είναι πολύ δύσκολη εδώ.
Μέρος των αφγανικών δυνάμεων περικυκλώθηκε στην περιοχή Ραγκιστάν.
Οι στρατιώτες δήλωσαν στα ΜΜΕ ότι δεν έχουν τρόφιμα, ούτε εξοπλισμό.
Οι Ταλιμπάν προσπαθούν να διακόψουν τη σύνδεση με τις μεγάλες πόλεις.
Οι επαρχίες πέφτουν η μία μετά την άλλη.
Οι Ταλιμπάν ισχυρίζονται ότι το 80% της χώρας είναι υπό τον έλεγχό τους.
Οι πολιτικοί ικέτευαν όλο τον κόσμο να δώσει λεφτά,
και μετά τα τσέπωσαν οι ίδιοι.
Και γι' αυτό ο κόσμος έχει εξοργιστεί με την κυβέρνηση
και στηρίζει τους Ταλιμπάν.
ΠΕΡΙΟΧΗ ΤΩΝ ΤΑΛΙΜΠΑΝ
Η διεθνής κοινότητα λέει ότι έδωσε λεφτά για να βοηθήσει το Αφγανιστάν.
Πού το βοήθησε το Αφγανιστάν;
Είπαν ψέματα στον λαό του Αφγανιστάν ότι θα μας βοηθήσουν.
Δεν είδαμε καμιά στήριξη. Ρίξε μια ματιά τριγύρω.
Ούτε γέφυρες, ούτε δρόμοι, ούτε κλινική, ούτε γιατρός, ούτε σχολείο.
Μόνοι μας θα χτίσουμε τη χώρα.
Ετοίμασε και φέρε εδώ αυτούς τους 20.
Είστε οι νεοσύλλεκτοι της νέας μονάδας.
Πού είναι το χιτώνιό του;
Δώσ' του το χιτώνιό του.
Δώστε του το χιτώνιό του.
-Έφεραν πετσέτες; -Όχι, δεν έφεραν.
Καλά, φορέστε το κεφαλομάντιλο.
Έχεις μεγάλο κεφάλι, δεν φτάνει.
Το έδεσες ανάποδα.
Το έραψαν λάθος.
Έτσι το έφτιαξαν.
Έχετε δει όλοι τους κατακτητές που ήρθαν στο Αφγανιστάν.
Οι κατακτητές λεηλάτησαν το Αφγανιστάν.
Λεηλάτησαν όλο το Αφγανιστάν.
Κατέστρεψαν τα σπίτια των ανθρώπων. Τα κατέστρεψαν όλα.
Είμαι από ένα μικρό χωριό της επαρχίας,
όπως οι περισσότεροι Ταλιμπάν.
Ταλιμπάν είναι ο αδερφός μου, Ταλιμπάν κι ο ξάδερφός μου.
Το ίδιο αίμα έχω με τους Ταλιμπάν.
Ο τρόπος που διάλεξαν,
αυτός είναι που δεν μ' αρέσει.
Οι Ταλιμπάν είναι Αφγανοί,
απλώς παραπλανημένοι Αφγανοί.
Πάμε να παίξουμε ποδόσφαιρο.
Ελάτε εδώ, παιδιά!
Ελάτε να παίξουμε!
Πάμε!
Στην κυβερνητική περιοχή συμβαίνουν απαγωγές και ληστείες.
Η δική μας περιοχή είναι 100% ασφαλής.
Μπορείς να ταξιδέψεις παντού, μέρα νύχτα.
Σου αξίζει κίτρινη κάρτα!
Στο Αφγανιστάν πρέπει να παίρνεις τα όπλα.
Δεν κάνεις τίποτα μόνο με τη φωνή.
Τι συμβαίνει;
Έγινε ένα τροχαίο.
Τροχαίο είναι ή καυγάς;
Όχι, προχώρα.
Θα παρκάρω εδώ. Πάω να δω τι γίνεται.
Είναι διαδήλωση.
Αλέκουμ σαλάμ. Καλά είμαι, διοικητά. Εσείς πώς είστε; Ευχαριστώ.
Γίνεται διαδήλωση στον δρόμο Καμπούλ-Μαϊντάν.
Χτες βράδυ σκοτώθηκαν τρεις πολίτες σε επιχείρηση της μονάδας 001.
Ένας εργάτης ήταν, τίποτα παραπάνω.
Ήταν οδηγός τρακτέρ. Απλός άνθρωπος.
Γιατί τον σκότωσαν;
Τον πυροβόλησαν χτες βράδυ. Είναι άδικο!
Ανοίξτε δρόμο!
Ένας αθώος άνθρωπος σκοτώθηκε.
Δεν θέλουμε τις μαριονέτες του νταβατζή, της Αμερικής!
Ζήτω οι Μουτζαχεντίν!
Ο δρόμος έχει κλείσει λόγω μιας αποστολής.
Γίνονται μάχες στο Κουντζ.
Μείνε στο αυτοκίνητο.
Να δούμε τι συμβαίνει. Να έχουμε πίστη.
ΑΔΕΛΦΕΣ ΤΗΣ ΖΑΡΙΦΑ ΚΑΜΠΟΥΛ
Το ρύζι είναι για σένα.
-Ρύζι είναι; -Όχι, φασόλια.
Υπάρχουν Ταλιμπάν στο Μαζάρ-ι-Σαρίφ;
Σε μια δυο επαρχίες, εκεί που ήρθαν οι Ταλιμπάν,
άκουσα ότι αναγκάζουν τις νέες κοπέλες και τις γυναίκες
να τους παντρεύονται.
Στη χειρότερη περίπτωση, αν χρειαστεί, θα παντρευτώ Ταλιμπάν,
μετά θα γίνω Ταλιμπάν και θα τον σκοτώσω.
Ξέρω τι θα κάνω.
-Ζούμε στον έκτο όροφο, έτσι; -Ναι.
Το ένα ασανσέρ έχει δίχτυ, αλλά το άλλο όχι.
Θα το ανοίξουμε.
Θα πηδήξουμε πρώτα εγώ, ύστερα αυτή,
κι αυτή θα πέσει πάνω μου,
επειδή δεν θέλει να πεθάνει. Θα πεθάνουμε όμως.
Θα πέσει πάνω μου για να μην πονέσει.
Θα πεθάνουμε πρώτα εγώ και μετά οι άλλες.
Αλλιώς θα πρέπει να κρύψουμε τα κινητά,
να φοράμε μπούρκα και να μένουμε σπίτι μας.
Δεν είναι καλύτερα να παντρευτείς Ταλιμπάν παρά να πέσεις;
Όχι, καλύτερο το φρεάτιο του ασανσέρ.
Οι Ταλιμπάν μαστίγωσαν μια γυναίκα
επειδή είχε βγει χωρίς άντρα συνοδό.
Δεν ξέρω πού το διδάσκει αυτό η ανθρωπότητα, η λογική ή το Ισλάμ.
Τι θα γίνει όταν θα φύγουν οι στρατιώτες;
Έκρηξη τράνταξε συθέμελα σήμερα ένα σχολείο στην Καμπούλ.
Αυτό το τίμημα πληρώνουν τα κορίτσια που πηγαίνουν σχολείο στο Αφγανιστάν.
Οι εξτρεμιστές του Ισλάμ είναι κατά της εκπαίδευσης των κοριτσιών.
Καθώς αποχωρούν οι διεθνείς δυνάμεις,
οι εξτρεμιστές σκοτώνουν όποια θέλει να μάθει.
Γεια σας, καλημέρα.
Συγγνώμη, γιατρέ.
Κοιτάξτε ποια ήρθε.
Η δήμαρχος του Μαϊντάν Βαρντάκ ήρθε από μακριά για να σας δει.
Θέλει να δει πώς είστε.
Να είσαι δυνατή.
Καλή μου.
Αλέκουμ σαλάμ, αγαπημένη μου αδερφή.
-Είσαι καλά; -Ναι, ευχαριστώ.
-Πού ήσουν την ώρα της επίθεσης; -Είχαμε μόλις βγει από το σχολείο.
Κάναμε δύο βήματα και τότε έγινε η έκρηξη.
Τρομοκρατήθηκα. Φοβήθηκα.
Δεν ήξερα αν ζούσα ή αν πέθανα.
Ήλπιζα μόνο η μητέρα μου να μη φοβηθεί και να πάω σπίτι.
-Τι τάξη πας; -Τρίτη λυκείου.
Τρίτη λυκείου;
Όταν τελειώσεις το σχολείο, θα σε δω στο πανεπιστήμιο, έτσι;
Εμάς τις Αφγανές δεν μας σταματούν ένας δύο άνθρωποι.
Σκότωσαν δεκάδες παιδιά.
Ένα λιοντάρι σκοτώνει και τρώει μόνο ένα ζώο.
Δεν κυνηγάει ολόκληρη την οικογένεια του ζώου.
Δεν θέλω να πληρώνουν πια οι δικοί μου τις επιλογές μου.
Αυτά είναι δικά μου βιβλία.
Σαλίν, θα σου πω εγώ. Βάλ' τα εκεί.
ΙΟΥΝΙΟΣ 2021 ΔΥΟ ΜΗΝΕΣ ΠΡΙΝ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Γεια σας, αδέρφια, πώς είστε;
Μετατέθηκα στην Καμπούλ σε μια νέα δουλειά.
Ήθελα να σας αποχαιρετήσω όλους.
Αν πρόσβαλα ποτέ κανέναν, συγχωρήστε με.
Εύχομαι σε όλους σας καλή τύχη.
Σας ευχαριστώ πολύ.
Ευχαριστώ πολύ. Να 'στε καλά!
Σ' ευχαριστώ πολύ, αγαπημένε μου Χατζί Σαΐμπ.
Προχωρήστε κι έρχομαι.
Έπιασε άλλη δουλειά, στο υπουργείο Άμυνας,
αλλά δεν με παίρνει μαζί.
Γιατί απολύθηκα;
Έκανα κανένα λάθος;
Δεν τους βοήθησα
όταν είχαν ανάγκη;
Δεν ήμουν έτοιμος ν' αφιερώσω τη ζωή μου σ' αυτήν;
Το αντίθετο.
Την προφύλαξα από τις σφαίρες όταν μας έστησαν ενέδρα.
Και τώρα μ' αφήνει πίσω.
Θυσιάστηκα για κείνη
κι έγινα εχθρός όλου του Ισλαμικού Εμιράτου.
Αυτή ήταν η μεγαλύτερη θυσία μου.
ΚΑΜΠΟΥΛ
Έπιασα άλλη δουλειά, στο υπουργείο Άμυνας.
Κατέβα και θα έρθω.
Προσπάθησα να κρατήσω τον Μάσουμ για οδηγό,
αλλά το υπουργείο είχε αυστηρούς κανόνες
και δεν επέτρεψε να έχω οδηγό που δεν είναι στρατιωτικός.
Δυστυχώς, ο Μάσουμ πιστεύει ότι τον πρόδωσα.
Όταν διαπιστώνεις την προδοσία,
τους βλέπεις όλους σαν εχθρούς και νομίζεις ότι όλοι σε πρόδωσαν.
ΚΑΜΠΟΥΛ
ΣΤΡΑΤΟΠΕΔΟ ΟΙΚΟΓΕΝΕΙΩΝ ΠΟΥ ΕΚΤΟΠΙΣΤΗΚΑΝ ΛΟΓΩ ΜΑΧΩΝ ΜΕ ΤΟΥΣ ΤΑΛΙΜΠΑΝ
Είμαι επικεφαλής του τμήματος θυμάτων και αναπήρων.
Αυτό είναι το αυτοκίνητο μου.
Ψάχνω τις οικογένειες στρατιωτών.
Γράφω τα ονόματά τους. Το υπουργείο Άμυνας θα τους βοηθήσει.
-Όνομα πατρός; -Μαχμαντουλά.
-Τι; -Μαχμαντουλά.
-Μαχμαντ… -Μαχμαντουλά.
Πού ήταν ο γιος σου; Έχεις έγγραφα;
Ψάχνω τις οικογένειες στρατιωτών.
Θέλουμε να σας βοηθήσουμε.
Καταφύγιο θέλουμε μόνο.
Ήταν κάποιος συγγενής σας στον εθνικό στρατό;
Όχι, αδερφή.
Κύριε, γεια σας. Ήταν ο γιος σας στον εθνικό στρατό;
Όχι.
Ψάχνουμε τις οικογένειες του εθνικού στρατού.
Όνομα πατρός Μοχάμαντ Νουρ;
Ο άντρας μου πολεμάει. Τα αδέρφια του βασανίστηκαν.
Συγγνώμη, αδερφή, τι λίστα είναι αυτή;
Μπασίρ, πάρε αυτό.
Δύο μέλη της οικογένειας δολοφονήθηκαν.
Οι υπεύθυνοι της αστυνομίας θα έρθουν αύριο.
Δεν καταγράφω οικογένειες αστυνομικών. Ακούς;
Δεν μπορώ να κάνω τίποτα!
Τι να κάνω, καλή μου; Βοήθησέ με.
Πες μου, καλή μου, τι να κάνω;
Αυτό θα το πεις εσύ.
Είμαι βασανισμένη.
Ο ένας μου γιος είναι τρελός. Ο άλλος αγνοείται.
Ο άντρας μου σκοτώθηκε.
Θα φύγω. Ο Θεός να σ' έχει καλά.
Ο Θεός να φυλάει τον πατέρα σου.
Οι Ταλιμπάν ανέλαβαν σήμερα τον έλεγχο πολλών περιοχών.
Αυτό θα πει ότι ελέγχουν το μεγαλύτερο μέρος της χώρας
εκτός από τις μεγάλες πόλεις.
Τώρα πια είμαι άνεργος.
Υπάρχουν χιλιάδες νέοι σαν εμένα που βράζουν σ' αυτήν την κόλαση.
Η μεγαλύτερη καταστροφή είναι η διάψευση.
Οι ΗΠΑ έφυγαν από τη μεγαλύτερη στρατιωτική βάση τους στο Αφγανιστάν,
κόμβο της 20ετούς αποστολής κατά των Ταλιμπάν και της Αλ-Κάιντα,
καθώς η εμπλοκή τους στον πόλεμο κατά της τρομοκρατίας παίρνει τέλος.
Το σύνολο των δυνάμεων του ΝΑΤΟ έφυγε
μετά τη δέσμευση του προέδρου των ΗΠΑ για αποχώρηση στις 11 Σεπτεμβρίου.
Στο μεταξύ, οι μάχες συνεχίζονται στην Κανταχάρ,
δεύτερη μεγαλύτερη πόλη της χώρας.
Έτσι, η πρωτεύουσα, Καμπούλ,
απομονώνεται όλο και περισσότερο από την υπόλοιπη χώρα.
Με την ασφάλεια να επιδεινώνεται,
η Ουάσιγκτον καλεί τους Αμερικανούς να φύγουν αμέσως.
Οι Ταλιμπάν είναι έτοιμοι να καταλάβουν την πόλη Λασκάρ Γκα.
Προελαύνουν γρήγορα προς την αφγανική πρωτεύουσα, Καμπούλ.
Άλλη μια στρατηγικά σημαντική…
Οι Ταλιμπάν μόλις κατέλαβαν δύο πρωτεύουσες επαρχιών σε δύο μέρες.
Η ταχύτητα προέλασής τους έχει αιφνιδιάσει τους πάντες.
Φαίνεται αναπόφευκτο πλέον ότι θα πέσει η πρωτεύουσα.
Θεέ μου…
Θεέ μου. Κόψε.
Ήρθαν.
Ο πρόεδρος του Αφγανιστάν, Ασράφ Γκάνι, εγκατέλειψε τη χώρα.
Δραπέτευσε καθώς οι ηγέτες των Ταλιμπάν πιέζουν
για ειρηνική μεταβίβαση εξουσίας στην Καμπούλ.
Είκοσι χρόνια αφότου η Δύση τους κήρυξε τον πόλεμο,
οι Ταλιμπάν ανακτούν τον έλεγχο του Αφγανιστάν.
Μαχητές τους μπήκαν το πρωί στην αφγανική πρωτεύουσα.
Ανησυχώ πολύ γι' αυτά που συμβαίνουν.
Επικοινωνήσατε με την πρεσβεία των ΗΠΑ;
Αν μπορείτε να συστήσετε
εμένα, την οικογένεια και τον άντρα μου
σε κάποιον, ειδικά στην πρεσβεία των ΗΠΑ,
θα χαρώ πολύ. Ευχαριστώ.
Δεν ξέρω γιατί μας αξίζει τέτοια καταδίκη.
Ξέρω ότι αν μείνω εδώ, δεν θα επιβιώσω.
Δεν θέλω να φύγω.
Δεν έχω εναλλακτική λύση.
ΑΕΡΟΔΡΟΜΙΟ ΤΗΣ ΚΑΜΠΟΥΛ
Ελικόπτερα γεμίζουν τον αέρα πάνω από την Καμπούλ
όσο διπλωμάτες και ξένοι προσπαθούν να φύγουν από το Αφγανιστάν.
Γύρω από το αεροδρόμιο, ο κόσμος περιμένει.
Δεν έπρεπε να τελειώσει έτσι.
Φεύγουν.
-Πού πάνε; -Εκκενώνεται η Καμπούλ.
Τη μεγάλη πάρε.
Θα φύγουμε μόνο αν μπορούμε μαζί.
Αλλιώς τίποτα.
Έχτισα αυτό το σπίτι με τόσες ελπίδες.
Περίμενα τόσα από τη ζωή.
Δεν πειράζει.
Ο Θεός είναι καλός.
Δεν μπορούμε να σε κρατήσουμε εδώ.
Μπασίρ, δεν σ' αφήνω εδώ.
Δεν φεύγω. Δεν πάω πουθενά χωρίς εσένα.
Η θα φύγουμε μαζί ή καθόλου.
Εντάξει, παιδιά, μπήκα.
Μπήκα με όλη μου την οικογένεια.
Αφήνω τα πάντα, μαμά. Δεν υπάρχει μεγαλύτερη δειλία.
ΓΕΡΜΑΝΙΑ
Έχω μια χούφτα άμμο από την πατρίδα μου.
Την έχω μαζί μου, ξέρεις.
Έχουν περάσει λίγες νύχτες. Είμαι μακριά.
Και δεν με παίρνει ο ύπνος αν δεν την αγγίξω.
Πρέπει να την κρατάω στο χέρι.
Είναι πολύ δύσκολο.
Πήραν τα πάντα, ξέρεις.
Είχα τα πάντα.
Είχα τα πάντα και τώρα δεν έχω τίποτα.
Μόνο μια χούφτα άμμο στο χέρι.
ΜΑΪΝΤΑΝ ΒΑΡΝΤΑΚ ΑΦΓΑΝΙΣΤΑΝ
Καμιά φορά γιορτάζω και γελάω, φίλε
Καμιά φορά λυπάμαι και κλαίω, φίλε
Καμιά φορά πετάω σαν πουλί
Καμιά φορά είμαι τ' αλάτι Που τρίβεις πάνω στην πληγή
Η ξαφνική αλλαγή καθεστώτος είναι περίεργη.
Κανείς δεν μπορούσε να το φανταστεί.
Θα ζήσει το Αφγανιστάν άλλη εισβολή;
Θα ξανάχουμε πόλεμο;
Θα μας βομβαρδίσουν ξανά;
Θα με βάλουν φυλακή ως Ταλιμπάν
ή ως τρομοκράτη;
Δεν είναι σαφές.
Το μέλλον είναι εντελώς αβέβαιο πια.
Χαίρομαι επειδή βρίσκομαι ακόμα
κοντά στην κόρη μου, που είναι ολόκληρη η ζωή μου.
Θα κάνω τα πάντα για να την προστατέψω.
ΓΕΡΜΑΝΙΑ
ΣΕΠΤΕΜΒΡΙΟΣ 2021 ΕΝΑΣ ΜΗΝΑΣ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Ελευθερία, ελευθερία! Είναι δικαίωμά μας!
Σήμερα, διαδηλώτριες βγήκαν στους δρόμους της Καμπούλ,
λέγοντας ότι οι Ταλιμπάν καταπιέζουν τις γυναικείες ελευθερίες.
Η κυβέρνηση των Ταλιμπάν είναι παράνομη χωρίς γυναικεία δικαιώματα.
Όταν το βλέπω αυτό, νιώθω δύο πράγματα.
Πρώτον, ότι αυτές οι γυναίκες είναι πολύ δυνατές
και είμαι περήφανη γι' αυτές.
Δεύτερον, ότι λυπάμαι
που δεν είμαι μαζί τους.
Το Παγκόσμιο Πρόγραμμα Σίτισης προειδοποίησε σήμερα
ότι το Αφγανιστάν αντιμετωπίζει επισιτιστική κρίση.
Η οικονομία του έχει καταρρεύσει.
Οι διεθνείς χρηματοοικονομικοί οργανισμοί πάγωσαν τα περιουσιακά στοιχεία του
μετά την κατάληψη της Καμπούλ από τους Ταλιμπάν.
Λόγω των κυρώσεων κατά των Ταλιμπάν οι τιμές των τροφίμων έχουν αυξηθεί
σε όλο το Αφγανιστάν.
Πολλές ΜΚΟ και επιχειρήσεις έφυγαν μαζί με τις διεθνείς δυνάμεις,
με αποτέλεσμα η αστεγία, η φτώχεια και η ανεργία
να αυξάνονται.
Άκουσε τι σου λέω. Δεν έχω λεφτά.
-Όταν βρω… -Εσύ άκουσέ με.
Η φτώχεια είναι τεράστια. Μη μ' ενοχλείτε άλλο.
Δεν έχω τη δυνατότητα. Δεν έχω βοήθεια.
Η Σάντια;
-Εγώ είμαι η Σάντια. -Εσύ;
Κοιτάξτε τι περνάνε αυτοί οι φτωχοί και άποροι άνθρωποι.
Όλοι τους έχουν ανάγκη από ένα καρβέλι ψωμί.
Γιατί; Ποιος ο λόγος;
Ποιος πρόδωσε αυτήν τη χώρα;
Ο Θεός να τους τιμωρήσει!
Εδώ ζούμε μέσα στη βρόμα.
Κάποιοι από τους άνεργους έχουν γίνει τοξικομανείς.
Μήπως οι φτωχοί δεν είναι άνθρωποι;
Μήπως δεν έχουν καρδιά κι ανάγκες;
Η πόλη μας είναι γεμάτη φτωχούς
Δεν της αξίζουν οι βόμβες
Δούλεψα με κάποιον που βγήκε μπροστά σε όλο τον κόσμο
και αποκάλεσε τους Ταλιμπάν σκοτεινή κυβέρνηση.
Δεν ξέρω τι λένε για μένα.
Δεν ξέρω τι επιφυλάσσει το μέλλον.
Ζωή, θάνατο, μόνο ο Θεός το ξέρει.
ΜΑΪΝΤΑΝ ΒΑΡΝΤΑΚ ΦΥΛΑΚΙΟ ΕΛΕΓΧΟΥ ΤΑΛΙΜΠΑΝ
Τι κάνεις; Όλα καλά;
Δεν έχεις όπλα, έτσι; Προχώρα.
Ξέρεις ποιο είναι το καλό;
Η ελευθερία.
Από την ώρα που βγήκα με το αυτοκίνητο από το Μαϊντάν,
δεν υπήρχε αστυνομία να με ελέγξει.
Στο προηγούμενο καθεστώς,
ήμουν οδηγός της Ζαρίφα.
Η Ζαρίφα ήταν δήμαρχος εδώ;
Ναι, ήταν πολύ κακιά γυναίκα!
-Είναι Μουτζαχεντίν; -Μουτζαχεντίν ήμουν και τότε.
Ναι, καλά. Όχι Μουτζαχεντίν, οδηγός γυναίκας!
Ήμουν οδηγός του δήμου.
Γυναίκα έκανε κουμάντο εδώ. Έκανε τα πάντα, κυριολεκτικά.
Δεν έπρεπε να την υπηρετείς, φίλε μου.
Όχι.
Το πρόβλημα είναι ότι η πολιτική είναι βρόμικη.
Της στήσαμε ενέδρα,
αλλά ο Θεός τον έσωσε.
Τόσο κοντά μού ήρθε η σφαίρα.
Έλα δω!
Αυτός εδώ με πυροβόλησε.
Εκείνη την ημέρα,
κόντεψα να σκοτωθώ.
Πάλι καλά που έζησα!
ΙΑΝΟΥΑΡΙΟΣ 2022 ΠΕΝΤΕ ΜΗΝΕΣ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
"Πατέρας".
Το V στα γερμανικά ακούγεται σαν Φ.
"Πατέρας".
Μαζί μάθαμε το "Καλημέρα".
Πάνε τέσσερις μήνες κι έχω βαρεθεί.
Ο κόσμος να χαλάσει,
πρέπει να πάω πίσω.
Μόνο για ένα βράδυ.
Πρέπει να το κάνω, τουλάχιστον για ν' αφυπνίσω τη γενιά μου,
και πιο πολύ ν' αφυπνίσω το φύλο μου.
Δεν γίνεται να μην πάω.
Κι αν σε σκοτώσουν;
Αν πεθάνω,
θα πεθάνω για κάποιο λόγο.
Μαζί σου.
ΚΛΗΣΗ ΣΤΟΥΣ ΤΑΛΙΜΠΑΝ
Για την επιστροφή μου, τώρα.
Θέλω να βάλω στην άκρη την πολιτική.
Σε γενικές γραμμές δεν υπάρχουν εμπόδια.
ΜΑΡΤΙΟΣ 2022 ΕΠΤΑ ΜΗΝΕΣ ΑΠΟ ΤΗΝ ΠΤΩΣΗ ΤΗΣ ΚΑΜΠΟΥΛ
Τώρα που η Καμπούλ είναι υπό τον έλεγχο των Ταλιμπάν,
το Αφγανιστάν δεν γίνεται πια πρώτη είδηση.
Ο κόσμος μιλάει για την Ουκρανία.
Και τώρα που έχουν την ευκαιρία,
οι Ταλιμπάν γίνονται ακόμα χειρότεροι.
Φυλάκισαν τα κορίτσια και τις γυναίκες που διαδήλωναν.
Υποσχέθηκαν να ξανανοίξουν τα σχολεία θηλέων, αλλά δεν το έκαναν.
ΘΕΟΣ ΕΙΝΑΙ ΜΟΝΟ ΕΝΑΣ, Ο ΑΛΛΑΧ.
Θεέ μου!
ΘΕΟΣ ΕΙΝΑΙ ΜΟΝΟ ΕΝΑΣ, Ο ΑΛΛΑΧ
Γεια σου!
Θεέ μου. Ελάτε όλοι εδώ!
ΝΑΦΑΣΓΚΟΥΛ ΓΙΑΓΙΑ ΤΗΣ ΖΑΡΙΦΑ
Καλεσμένη μου η Ζαρίφα Γκαφάρι, πρώην δήμαρχος του Μαϊντάν Βαρντάκ.
Κυρία Γκαφάρι, ευχαριστούμε που ήρθατε.
Επιστρέψατε στην Καμπούλ. Για ποιον λόγο;
Οι Ταλιμπάν πρέπει να προσπαθήσουν να κερδίσουν την έγκριση
περισσότερου από τον μισό πληθυσμό. Των γυναικών.
Καλώ τους πρεσβύτερους και τα μέλη
της σημερινής κυβέρνησης του Αφγανιστάν,
αν έχουν ακόμα στη φυλακή διαδηλώτριες,
να τις απελευθερώσουν για λόγους ανθρώπινης αξιοπρέπειας.
Οι γυναίκες είμαστε έτοιμες για διάλογο.
Ας κάνουμε διάλογο για να λύσουμε τα προβλήματά μας.
Έχω μια ερώτηση για σας προσωπικά.
Έχετε συγχωρέσει τους δολοφόνους του πατέρα σας;
Αν αυτό ανακουφίζει τον πόνο
και βοηθάει άλλες Ζαρίφα να μη γίνουν ορφανές
και άλλους Αμπντούλ Ουασί να μην πεθάνουν,
τότε ναι.
"Η Ζαρίφα Γκαφάρι ήταν ένα τίποτα.
Όλοι καταλαβαίνουμε πώς πήρε τη θέση της δημάρχου.
Δεν έχει ανθρωπιά και ηθική".
Κάποιοι άνθρωποι λένε πως έκανα τεράστιο λάθος.
Ο κόσμος λέει ότι έκανα συμφωνία με τους φονιάδες του πατέρα μου.
Απογοητεύομαι.
Όποιος θέλει να βοηθήσει τον κόσμο
κατηγορείται ότι συγκαλύπτει τους Ταλιμπάν.
Πάντως, ακόμα πιστεύω ότι κάνω το σωστό.
Και είμαι σίγουρη ότι έχω δίκιο.
Τώρα βρίσκομαι με τους ίδιους ανθρώπους
που έστρεψαν όπλο εναντίον μου
και ήθελαν να με σκοτώσουν.
Δεν είμαι σίγουρος αν γελάνε μαζί μου
από αγάπη ή από μίσος.
Πίσω από το γέλιο κρύβεται άραγε η ζωή ή ο θάνατος;
Πίσω από το γέλιο αυτό με περιμένει η μοίρα μου.
Ο λαός του Αφγανιστάν δεν το διάλεξε αυτό μόνος του.
Αυτήν την κυβέρνηση μας την επέβαλε η διεθνής κοινότητα.
Ο λαός του Αφγανιστάν καταδικάστηκε
να ζήσει στην κόλαση.
Η ΦΙΛΑΝΘΡΩΠΙΑ ΤΗΣ ΖΑΡΙΦΑ
ΤΡΑΠΕΖΑ ΤΡΟΦΙΜΩΝ ΚΑΙ ΚΕΝΤΡΟ ΕΚΠΑΙΔΕΥΣΗΣ ΓΥΝΑΙΚΩΝ
Κυρίες μου, είμαι η ιδιοκτήτρια του σχολείου.
Αυτό δεν γίνεται μόνο για λόγους μάθησης,
αλλά και για να δω πώς μπορώ να σας βοηθήσω,
αν αποφασίσετε να ξεκινήσετε κάτι δικό σας στο μέλλον.
Σημασία έχει να εκμεταλλευτούμε την ευκαιρία να μάθουμε κάτι.
Θα σταθούμε δυνατές, θα δουλέψουμε και θα παλέψουμε. Θα το κάνουμε μόνες μας.
ΒΟΗΘΕΙΑ ΚΑΙ ΥΠΟΣΤΗΡΙΞΗ ΣΤΙΣ ΑΦΓΑΝΕΣ ΓΥΝΑΙΚΕΣ
Λίγο ρύζι, ζάχαρη, και λίγο λάδι.
Δώσ' το σ' αυτήν τη γυναίκα.
Ποιος έχει δει γυναίκα βομβίστρια αυτοκτονίας;
Ποιος;
Κάθε πόλεμο στη χώρα μας οι άντρες τον ξεκίνησαν.
-Ας προσευχηθούμε στην ευημερία της χώρας. -Αμήν.
Να γίνει πρόεδρος γυναίκα για να την ξαναχτίσει.
Ας κλειδώσουμε όλους τους άντρες στο σπίτι και να τους πούμε να μη βγουν,
αλλιώς κινδυνεύει το Ισλάμ μας.
Άντρες, φύγετε τώρα!
Αλλιώς, κινδυνεύει η θρησκεία μου που σας βλέπω!
Όχι, δεν αστειεύομαι.
Μου δίνεις το τηλέφωνό σου;
Ναι!
Μην κουράζεσαι τόσο.
Αυτή είναι η χώρα μου.
Αυτός είναι ο τόπος μου.
Θέλω να είμαι εδώ για να βοηθήσω.
Μπαίνω στην καταιγίδα.
Να δούμε πού θα μας βγάλει.
Αλλά έχω πίστη.
Η ΖΑΡΙΦΑ ΚΑΙ Ο ΜΠΑΣΙΡ ΖΟΥΝ ΑΚΟΜΑ ΣΤΗ ΓΕΡΜΑΝΙΑ ΩΣ ΠΡΟΣΦΥΓΕΣ.
Η ΖΑΡΙΦΑ ΣΥΝΕΧΙΖΕΙ ΤΟΝ ΑΓΩΝΑ ΓΙΑ ΤΑ ΔΙΚΑΙΩΜΑΤΑ ΤΩΝ ΓΥΝΑΙΚΩΝ.
Ο ΔΙΟΙΚΗΤΗΣ ΜΟΥΣΑΦΕΡ ΣΚΟΤΩΘΗΚΕ ΠΡΙΝ ΠΑΡΟΥΝ ΟΙ ΤΑΛΙΜΠΑΝ ΤΗΝ ΚΑΜΠΟΥΛ.
Ο ΜΑΣΟΥΜ ΖΕΙ ΑΚΟΜΑ ΣΤΟ ΑΦΓΑΝΙΣΤΑΝ ΚΑΙ ΠΡΟΣΠΑΘΕΙ ΝΑ ΒΡΕΙ ΔΟΥΛΕΙΑ.
ΟΙ ΤΑΛΙΜΠΑΝ ΕΞΕΔΩΣΑΝ ΕΝΤΟΛΕΣ
ΑΠΑΓΟΡΕΥΟΝΤΑΣ ΣΧΕΔΟΝ ΚΑΘΕ ΓΥΝΑΙΚΕΙΟ ΔΙΚΑΙΩΜΑ ΚΑΙ ΕΛΕΥΘΕΡΙΑ,
ΟΠΩΣ Η ΜΕΤΑΚΙΝΗΣΗ, Η ΕΡΓΑΣΙΑ ΚΑΙ Η ΠΕΡΙΠΟΙΗΣΗ.
ΤΑ ΚΟΡΙΤΣΙΑ ΑΚΟΜΑ ΑΠΑΓΟΡΕΥΕΤΑΙ ΝΑ ΠΑΝΕ ΣΤΟ ΓΥΜΝΑΣΙΟ.
Υποτιτλισμός: Σοφία Σκουλικάρη